Cuatro poetes de les últimes xeneraciones llíriques asturianes comparten col públicu del Festival Intercélticu de Lorient los sos versos
#000002
El Festival Intercélticu de Lorient va enfrentándose a les últimes xornaes de la edición 2022, añu dedicáu a Asturies. Sicasí, nun implica qu’heba menos actos interesantes o que la nuesa representación mengüe. Por haber, hasta la poesía na nuesa llingua tien un espaciu bien prestosu.
#000003
El por qué acudir estes persones y non otres tien una razón de ser mui cenciella: “Queríemos qu’acudieren autores nacíos de 1980 n’alantre, dos homes y dos muyeres, con una obra representativa de los nuevos esmolecimientos na poesía asturiana, publicaos nos últimos años y con una vida cultural activa”, dixo Antón García nel actu inaugural.
#000005
Tres esto, les nueves xeneraciones garraron el micrófonu pa compartir la so poesía. Xaime Martínez compartió tanto fragmentos del so primer poemariu n’asturianu, Hibernia (Saltadera, 2017), sobre los vínculos ente Irlanda y Asturies, como un inéditu inspiráu nel cuadru Conciencia tranquila de Julio Romero de Torres. María García centróse nos versos de Ye capital tolo que fluye (Ultramarinos, 2021), un llibru onde esplora cómo s’hermanen comunidaes con llingua propia nun mundu que pon nel centru’l porgüeyu económicu y non la vida. Solinca Turbón traxo los poemes de Reflexones d’un cuerpu opacu (Trabe, 2020), onde trata dende’l desamor, los recuerdos de la neñez y la problemática millennial. Por último, el rapsoda Pablo X. Suárez lleó dos inéditos d’Entamos d’onomástica, un poemariu qu’esperamos ver publicáu bien pronto, sobre’l pueblu de Piñeres y Finlandia, escribiendo dende’l conocimientu y el desconocimientu posicionáu.
#000006
Empreses y profesionales pol Asturianu
#000017